CONVENIO COLECTIVO PARA O PERSOAL DO SERVIZO DE CONSERVACIÓN E REPOSICIÓN DAS ZONAS VERDES DO CONCELLO DE VIGO, ADSCRITO Á EMPRESA ALTHENIA, S. L.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 27/09/2018)

Visto o Acordo da Comisión Negociadora polo que se aproba o texto do convenio colectivo para o persoal do servizo de conservación e reposición das zonas verdes do Concello de Vigo, adscrito á empresa ALTHENIA, S. L., subscrito en representación da parte económica, por unha representación da empresa, e da parte social polo comité de empresa, en data 31 de xullo do 2018. Primeiro.- Dito Acordo foi presentado na Xefatura Territorial de Vigo en data 31 de xullo do 2018. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O Xefe Territorial Ignacio Rial Santomé O presente convenio de aplicación exclusiva a tódolos traballadores/as adscritos ao servizo público de conservación e reposición de zonas verdes do Concello de Vigo, que a empresa ALTHENIA, actual contratista, ou a empresa que a poda substituír, ten concertado co Concello de Vigo. Este Convenio terá unha duración de catro anos, contados de 1 de xaneiro de 2016 ao 31 de decembro do ano 2019. Entrará en vigor o día da súa sinatura, se ben os seus efectos económicos pactados terán efecto retroactivo ó 1 de xaneiro de 2016 en tódolos conceptos, salvo naqueles artigos ou parágrafos que determinen unha operativa ou vixencia diferentes. O presente convenio considerarase automaticamente denunciado unha vez rematada a vixencia, sen necesidade de aviso previo. Non obstante, entenderase prorrogado, se no transcorrer dos tres meses posteriores a súa vixencia non se negociase un novo convenio o texto do convenio queda prorrogado. O presente documento unha vez que entre en vigor, constitúe un todo único e indivisible con base no equilibrio das recíprocas prestacións as que se obrigan as partes e como tal será obxecto de consideración conxunta. Son aqueles traballadores, que realizan traballos complementarios de xardinería tais como: enselados e pavimentos artísticos, colocación de borliñas e escadas de pedra natural e artificial en seco ou en formigón; formación de estanques, muros pechamentos ou soportes metálicos ou de madeira, piares para formación de pérgolas e sombraxes, etc.; pechamentos con estacas de madeira, portas, carpintería na formación das “casetas de xardineiro”, cercados e formación de pérgolas, etc.; pintar enreixados, instalacións eléctricas, iluminación da “casa de xardineiro”, alpendre de cans, palleireiro, etc.; instalacións de rego con tubaxe enterrada para conectar mangueiras de rego ou cano libre ou por aspersión; instalación de canalizacións de auga de entrada ou saída dos estanques ou lagos, ou subministradores, instalacións de auga en xeral, plataformas, anclaxes de invernadoiros, posta en marcha de caldeiras e queimadores, control de calefacción, reparación de invernadoiros, montaxe de sistema de rego, traballos de mecánica e soldadura, etc.; asimilándose ao Oficial Xardineiro ou Xardineiro segundo a súa cualificación. Poderá concertarse por escrito un período de proba, que en ningún caso poderá exceder de seis meses para os técnicos titulados, nin dun mes natural para os demais traballadores/as. O empresario e o traballador están respectivamente obrigados a realizar as experiencias que constitúen o obxecto da proba. Será nulo o pacto que estableza un período de proba cando o traballador teña xa desempeñado as mesmas funcións con anterioridade na empresa baixo calquera modalidade de contratación. Durante o período de proba, o traballador/a terá os dereitos e obrigas correspondentes á súa categoría profesional e ao posto de traballo que desempeñe, como se fose de cadro de persoal, excepto os derivados da resolución da relación laboral, que poderá producirase a instancia de calquera das partes durante o seu transcurso. Transcorrido o período de proba sen que se producise o desestemento, o contrato producirá plenos efectos computándose o tempo dos servizos emprestados na antigüidade do traballador/a na empresa. A situación de Incapacidade Temporal que afecte ao traballador/a durante o período de proba, interrompe o cómputo do mesmo, sempre que se produza acordo entre ambas partes. Todo o persoal terá, en igualdade de condicións, dereito de preferencia para cubrir as vacantes existentes nas categorías superiores ás que ostentasen no momento de producirse a mesma. A enumeración e preferencia dos méritos para os ascensos determinaranse a continuación. Cando se esixan probas de aptitude, serán preferentemente de carácter práctico, sen que esixan esforzo de memoria referíndose principalmente ás funcións ou traballos propios das prazas que deban provirse, tendo en conta o que se dispón seguidamente: Grupo de Técnicos: Os ascensos de todo o persoal deste grupo faranse por probas de aptitude preferentemente entre o persoal da empresa. Grupo de Persoal Administrativo: Os xefes administrativos serán considerados como cargos de confianza e polo tanto de libre designación. Os ascensos no persoal administrativo, non serán por tempo de permanencia non por capacitación, sempre que existan vacantes. Á categoría de Oficial Administrativo se ascenderá mediante proba de aptitude entre os Administrativos. Grupo de Profesionais de Oficio e Manualidades: Os Encargados e Mestres Xardineiros considéranse cargos de confianza e polo tanto, son de libre designación pola empresa. As vacantes que se produzan nas restantes categorías se cubriran por probas de aptitude considerándose como mérito preferinte en igualdade e condicións, a antigüidade. A empresa mediante o seu sistema de contratación garantirá a máxima estabilidade nos postos de traballo. Ante novas contratacións a Empresa dará prioridade as persoas que traballaran anteriormente e mostrado un rendemento adecuado. A empresa comprometese a non contratar ao través de Empresas de traballo temporal. O posto de traballo será o máis cércano ao seu domicilio sempre que os traballadores/as o soliciten e sexa posible. O persoal de xardinería poderá realizar traballos de superior categoría. Si ditos traballos os realiza durante máis de setenta e cinco días ao ano, contado de xaneiro a decembro, alternos ou consecutivos, a empresa estará obrigada a asignarlle automaticamente á categoría superior ao traballador/a de que se trate. En función das necesidades existentes, a empresa seguirá revisando e adecuando as categorías profesionais. A empresa terá en conta os criterios manifestados polo Comité de Empresa para a adecuación das categorías profesionais a situación real dos traballos desenrolados polos traballadores/as. Os traballadores/as que con categoría de Auxiliar Xardineiro manteranse nesta categoría durante seis anos, pasando logo á categoría de xardineiro. O persoal que desexe cesar voluntariamente na empresa deberá comunicalo cun período de antelación mínimo de sete días naturais. O contravimento do prazo da comunicación ocasionará unha dedución na súa liquidación de finiquito correspondinte aos días que se deixase de preavisar. A notificación de cese, se realizará por escrito, que o traballador/a asinará por duplicado devolvéndolle un exemplar ao interesado. Os finiquitos carecerán de efectos liberatorios se, logo de petición escrita do interesado/a, non estivera visado polo Comité de Empresa, Delegado/a de Persoal ou, no seu defecto, polo Sindicato ó que estea afiliado o/a traballador/a. A xornada semanal será de 37 horas a semana de luns a venres de forma intensiva pola mañá. En caso de facer servizos noutras quendas, en sábados, festivos e domingos, faranse contratación para elo. A Empresa poderá contratar de forma específica para as tarefas de sábados, domingos e festivos, e para cubrir as necesidades particulares do servizo, o destinar aos mesmos, persoal disposto voluntariamente. Consideraranse como días non laborábeis tódolos sábados, domingos e festivos do ano, asemade o 24 e o 31 de decembro e 5 de xaneiro, para todo o persoal incluído o que está na fin de semana. Se algún destes días coincide en sábado ou domingo, se pasarán ao día laborable inmediatamente anterior. O día 5 de xaneiro, declárase como non laborable para todos os efectos organizándose anualmente un retén de traballadores/as composto por un mínimo de tres operarios de entre os traballadores/as temporais que estean contratados nese momento. O tempo de traballo efectivo se computará de modo que, tanto ao comezo como ao final da xornada diaria, o traballador/a se atope no seu posto de traballo e adicado ao mesmo. Nos parques e grandes extensións de térreo nos que o inicio da actividade no posto de traballo implique un longo tempo de desprazamento dende a caseta ou vestiario ate o posto de traballo, a xornada comezará a computarse cando o traballador/a, debidamente equipado de roupa e útil de traballo, inicie a saída do lugar anteriormente citado para se dirixir ao lugar no que realizará o seu traballo, e rematará cando o traballador/a debidamente equipado de roupa e ates de traballo, entre na caseta ou vestiario. Os/as traballadores/as gozarán dentro da súa xornada, dun descanso de 20 minutos por xornada completa traballada, que se considerará como tempo efectivamente traballado. O calendario laboral será sometido á valoración do comité de empresa con 15 días de antelación ao 22 de decembro de cada ano, data trala cal, terán de ser publicados no taboleiro de anuncios para coñecemento dos traballadores/as, debendo expoñelo en lugar visíbel en todos os centros de traballo. A xornada laboral do responsable piscina/socorrista, dadas as peculiaridades da prestación dos seus servizos, e debido aos períodos de tempo nos que as piscinas municipais permanecen abertas, se desenvolverá a razón de 37 horas semanais, distribuídas de luns a domingo, con quendas rotativas de mañá e tarde, e podendo acadar a xornada máxima de 9 horas como marca a lexislación vixente, sen prexuízo dos descansos obrigatorios. A xornada máxima diaria non poderá superar as 9 horas de traballo efectivo. Entre o remate dunha xornada e o comezo da seguinte, mediarán, como mínima doce horas. Só faranse horas extraordinarias, debidas a forza maior e as de carácter estrutural. En relación co obxectivo de estimular a creación de emprego a través da redución de horas extraordinarias, as partes coinciden na importancia do estrito cumprimento do ET. No caso de facerse horas extraordinarias serán aboadas nas seguintes contías: Aboaranse as horas extraordinarias ao prezo de 14 euros de luns a venres, 16 euros as dos sábados, a hora de domingos e festivos será de 21 euros, podendo ser compensadas as horas extras de luns a venres por tres horas, por catro as do sábado, e cinco horas ás dos domingos e festivos. O número de horas extraordinarias non poderá ser superior a 80 ao ano. Para os traballadores/as que pola modalidade ou duración do seu contrato realicen unha xornada en cómputo anual inferior á xornada xeral na empresa, o número máximo anual de horas extraordinarias se reducirán na mesma proporción que existe entre esas xornadas. A realización de horas extraordinarias se rexistrará día a día e totalizaranse semanalmente, entregando copia do resumo semanal ao traballador/a no parte correspondente. Para que os representantes legais dos traballadores podan controlar as horas extraordinarias que se realicen as empresas farán entrega de copia-resumen mensual das realizadas. As horas extras que se compensen con descanso, segundo o establecido no convenio, serán compensadas no mes seguinte a súa realización. As horas extras que se fagan no mes de novembro non se poderán compensar no mes de decembro polo que a súa compensación terá que pasarse ao mes de xaneiro. Consideraranse permisos trala solicitude que se entenderá autorizada, polas seguintes causas, que deberán ser xustificadas documentalmente: Os traballadores/as cun ano de servizo na Empresa poderán solicitar a excedencia voluntaria por un prazo superior a catro meses e inferior a cinco anos. Os traballadores que gozasen dunha excedencia voluntaria e queren acollerse a outra deberán deixar transcorrer alúmenos un ano desde o remate da primeira excedencia para que a Empresa lla conceda. As peticións de excedencia serán resoltas pola Empresa nun prazo máximo de quince días. Se o traballador/a non solicitase o reingreso cun aviso previo de 30 días, perderá o dereito do posto na Empresa, sendo admitido inmediatamente no caso de cumprir tal requirimento na mesma categoría e posto que tiña cando a solicitou. Os traballadores/as que soliciten excedencia como consecuencia de ter sido nomeados para o exercicio de cargos públicos e sindicais, non necesitarán dun ano de antigüidade para a solicitar, concedéndose nestes casos, sendo admitido inmediatamente ao cumprir o seu mandato, neste suposto e durante o tempo de excedencia se computará a antigüidade. Se o traballador/a en excedencia non se reincorporara, o substituto, pasará a formar parte da cadro de persoal como fixo respectándolle a antigüidade. Darán lugar á excedencia forzosa calquera das seguin­tes causas: Tamén terán dereito a un período de excedencia de duración non superior a dous anos, ata o 2º grao de consanguinidade ou afinidade, que por razóns de idade, accidente ou enfermidade non poida valerse por si mesmo, e non desenrolen actividade retribuída. A excedencia contemplada no presente apartado constitúe un dereito individual dos traballadores/as, homes ou mulleres, non obstante, se dous ou máis traballadores/as da mesma empresa xerasen este dereito polo mesmo suxeito causante, o empresario poderá limitar seu exercicio simultáneo por razóns xustificadas de funcionamento da empresa. Cando un novo suxeito causante dera dereito a un novo período de excedencia, o inicio da mesma dará fin o que, no seu caso, viñérase gozando. O período en que o traballador/a permaneza en situación de excedencia conforme ao establecido neste será computable a efecto de antigüidade e o traballador/a terá dereito a asistencia a cursos de formación profesional cuxa participación deberá ser convocado polo empresario, especialmente con ocasión da súa reincorporación. Durante o primeiro ano terán dereito a reserva do seu posto de traballo. Transcorrido dito prazo a reserva quedará referida a un posto de traballo do mesmo grupo profesional ou categoría equivalente. Tódolos/as traballadores/as terán dereito ao tempo necesario retribuído pola empresa cada vez que teñan que asistir á consulta do médico de cabeceira. O/a traballador/a que teña que acudir a un consultorio médico estará obrigado a avisar anticipadamente á empresa, a cal, porá a disposición do traballador/a o xustificante correspondente, que deberá devolver a empresa unha vez cuberto polo médico. Para a súa asistencia á consulta do especialista, os traballadores/as terán dereito a todo o tempo necesario logo da presentación do volante do médico de cabeceira. Así mesmo, terán dereito a 3 horas retribuídas para asistir a consultorio médico con fillos menores de 16 anos ou parentes discapacitados físicos ou psíquicos calquera que sexa a súa idade, cun máximo de tres veces ó mes, sempre que a súa xornada laboral sexa coincidente co horario de consulta médica e co horario de traballo do seu cónxuxe ou compañeiro ou compañeira. Os procesos de rehabilitación non terán a consideración de consulta médica para efectos do dereito regulado anteriormente. Os traballadores na prestación do servizo, teñen dereito a unha protección eficaz en materia de Seguridade e Saúde. As empresas están obrigadas a avaliar os riscos e adoptar todas as medidas necesarias para os evitar e cando isto non sexa posíbel, a proporcionar. tódolos medios de protección eficaces, como: sinais, valas, prendas reflectoras, roupa e calzado de seguridade,. etc. Todo o persoal comprendido no presente Convenio se someterá a unha revisión médica anual voluntaria, que será por conta da empresa; ao persoal que traballe de noite se lle aboarán dúas horas normais do seu salario. En todo caso quedan a salvo os acordos mais favorábeis entre as partes. O resultado de dito recoñecemento será entregado a cada traballador/a aos efectos oportunos e o resultado global das revisións, así mesmo, darase copia ao Comité de Seguridade e Saúde Laboral ou aos Delegados de Prevención. Cambiarase ás persoas de maior idade ou con saúde delicada, para que realicen os traballos de menor esforzo físico dentro da súa categoría. No suposto de parto, a suspensión terá unha duración de 16 semanas, que se gozarán de maneira ininterrompida, ampliables no suposto de parto múltiple en dúas semanas mais por cada fillo/a a partir do segundo. O período de suspensión distribuirase á opción da interesada sempre que 6 semanas sexan inmediatamente posteriores o parto. No caso de falecemento da nai, o pai poderá facer uso da totalidade ou, se é o caso, da parte que reste do período de suspensión. Non obstante o anterior, e sen prexuízo das 6 semanas inmediatas posteriores o parto de descanso obrigatorio para a nai, no caso de que o pai e nai traballen, esta, ó iniciarse o período de descanso por maternidade, poderá optar porque o pai goce dunha parte determinada e ininterrompida do período de descanso posterior o parto ben de forma simultánea ou sucesiva co o da nai, agás que no momento da súa efectividade na incorporación ó traballo da nai supoña un risco para a súa saúde. Nos supostos de adopción e acollemento tanto preadoptivo como permanente, de menores de ata 6 anos a suspensión terá unha duración de 16 semanas ininterrompidas, ampliable no suposto de adopción ou acollemento múltiple en dúas semanas mais por cada fillo a partir do segundo, contadas á elección do traballador/a, ben a partir da decisión administrativa ou xudicial de acollemento, ben a partir da resolución xudicial pola que se constitúe a adopción. A duración da suspensión será, así mesmo, de 16 semanas no supostos de adopción e acollemento de menores maiores de 6 anos de idade cando se trate de menores discapacitados ou discapacitados ou que polas súas circunstancias e experiencias persoais ou que por prover do estranxeiro, teñan especiais dificultades de inserción social e familiar debidamente acreditadas polos servizos sociais competentes. No caso de que a nai e o pai traballen, o período de suspensión distribuirase a opción dos interesados, que poderán goza-los de xeito simultáneo ou sucesiva, sempre que con períodos ininterrompidos e cos límites sinalados. Nos casos de gozo simultáneo de períodos de descanso, a suma dos mesmos non poderá excederse das 16 semanas previstas, nos apartados anteriores ou das que correspondan no caso de parto múltiple. Os períodos os que se refiren o presente artigo poderán gozarse en réxime de xornada completa ou a tempo parcial, previo acordo entre os empresarios e os traballadores/as afectados/as, no termos que regulamentariamente se determinen. Nos supostos de adopción internacional cando sexa necesario o desprazamento previo dos pais ó país de orixe do adoptado, o período de suspensión, previsto para cada caso neste artigo, poderá iniciarse ata 4 semanas antes da resolución pola que se constitúe á adopción. Ós efectos da prestación económica por risco durante o embarazo As mulleres embarazadas terán dereito a que se lle cambie de posto de traballo a outro máis acorde co seu estado, non estando obrigadas en ningún caso a desempeña-las súas funcións en lugares radioactivos, infecciosos ou perigosos para o seu embarazo. Esta situación dará lugar a unha suspensión do contrato de traballo cunha duración máxima de dezaseis semanas, remitíndonos ó D. Lei do 3 de marzo de 1989. Durante o período citado a traballadora terá dereito ó abono das prestacións económicas correspondentes, con cargo á Seguridade Social e complementada ata o 100% do salario como para o caso de baixas por enfermidade ou accidente. As empresas están obrigadas a facilitar ao persoal, antes de que comecen a desempeñar calquera posto de traballo, información sobor os riscos e perigos que lle poidan afectar, e sobre a forma, métodos e procesos que deban observarse para os prever ou evita-los, informarase así mesmo aos Delegados de Prevención ou, no seu defecto, aos representantes dos traballadores. As empresas proporcionarán aos traballadores/as dúas equipas de roupa de traballo completos ao ano, e sempre de acordo co Comité ou Delegados e en caso de carecer deles, cos traballadores/as, e se comporá de: Entregaráselle luvas cando faga falta. A roupa entregarase no mes de outubro de cada ano. Ao ingreso do traballador facilitaráselle a equipa correspondente e que sexa mais adecuado, desde o primeiro día a contar desde o inicio da prestación do servizo, sexa cal sexa o seu tipo de contrato. Cando realizando o traballo a roupa se rompa, ou quede inservible, a empresa a trocara por unha nova, previa entrega da prenda deteriorada. Cando o comité de saúde laboral elixe a roupa entregáraselle unha mostra da mesma. Entregarase unha equipa de traballo completa sempre que se realice un cambio de empresa concesionaria do servizo no momento no que se produza. No caso de retirada do carné de conducir, realizando seu cometido co vehículo da Empresa e por causa non imputable o traballador/a, a Empresa comprometese a lle facilitar o condutor afectado un posto de traballo de acordo coa súa categoría profesional sen que con iso vexa diminuído o seu salario, sempre que no medie embriaguez e consumo de estupefacientes. Se como consecuencia de accidente laboral, se derivase unha situación de invalidez en grao de incapacidade permanente total ou absoluta, para toda clase de traballo, a empresa aboará 33.000,00 euros a tanto alzado e dunha soa vez. Si como consecuencia do accidente laboral derivara falecemento do traballador/a, a empresa aboará 20.000,00 euros a tanto alzado e dunha soia vez aos seus beneficiarios. O abono destas cantidades efectuarase dentro do mes seguinte, como máximo, da data na que fora declarada a invalidez polo organismo oficial competente ou da data de falecemento. As empresas subscribirán a tal efecto a correspondente póliza cunha axencia de seguros nos prazos e condicións que establece a normativa vixente. O traballador/a que por causas de accidente ocorrido na prestación de traballo para a empresa, ou por enfermidade lle sexa recoñecida polo tribunal medico de incapacidades unha incapacidade parcial, para o seu traballo habitual, a empresa asignaralle un posto de traballo sempre que sexa posible dentro da organización dos traballos a desenrolar y en función das aptitudes do traballador Ao obxecto de contribuír e garantir o principio de estabilidade no emprego, a absorción do persoal entre quen se aconteza, mediante calquera das modalidades de contratación de xestión de servizos públicos, contratos de arrendamentos de servizos, ou de outro tipo, nunha concreta actividade das reguladas no ámbito funcional do presente Convenio, se levará a cabo nos termos indicados no presente. No sucesivo, o termo contrata engloba con carácter xenérico calquera modalidade de contratación, tanto pública como privada, excepto cando o usuario final sexa particular e destinado ao seu uso privativo e residencial, e identifica unha concreta actividade que pasa a ser desempeñada por unha determinada empresa, sociedade ou organismo público. No suposto de que unha ou varias contratas cuxa actividade ben sendo desempeñada por unha ou distintas empresas ou entidades públicas se fragmenten ou dividan en distintas partes, zonas ou servizos ao obxecto de posterior adxudicación, pasarán a estar adscritos ao novo titular aqueles traballadores/as que realizasen o seu traballo na empresa saínte nas concretas partes, zonas ou servizos resultantes da división producida, cun período mínimo dos catro últimos meses, sexa cal fora a súa modalidade de contrato de traballo, e todo iso aínda cando con anterioridade traballasen noutras zonas, contratas ou servizos distintos. Se subrogasen, así mesmo, os traballadores/as que se atopen nos supostos 2 a 4, ambos inclusive, do apartado 1 deste e que realizasen o seu traballo nas zonas, divisións ou servizos resultantes. No caso de que distintas contratas, servizos, zonas ou divisións daquelas se agrupen nunha ou varias, a subrogación do persoal operará respecto de tódolos aqueles traballadores/as que, con independencia do seu traballo nas que resulten agrupadas con un tempo mínimo de catro meses anteriores e todo iso aínda cando con anterioridade prestasen servizos en distintas contratas, zonas, divisións ou servizos agrupados. Se subrogarán así mesmo os traballadores/as que se atopen nos supostos 2 a 4, ambos inclusive, do apartado 1 deste e que realizasen o seu traballo nas contratas, zonas, divisións ou servizos agrupados. A subrogación do persoal así como os documentos a facilitar operarán en tódolos supostos de substitución de contratas, partes, zonas ou servizos que resulten da fragmentación ou división das mesmas, así como nas agrupacións que daquelas podan efectuarse, aínda tratándose das normais substitucións que se produzan entre empresas ou entidades públicas que leven a cabo a actividade dos correspondentes servizos, e iso aínda cando a relación xurídica se estableza só entre quen adxudica o servizo por un lado e a empresa que resulte adxudicataria por outro, sendo de aplicación obrigatoria, en todo caso a subrogación do persoal nos termos indicados e iso con independencia tanto da aplicación, no seu caso, previsto no 44 do Estatuto dos Traballadores, como da existencia por parte do empresario saínte de outras contratas alleas á que é obxecto de sucesión. A empresa saínte deberá facilitar á empresa entrante e aos representantes dos traballadores os seguintes documentos A liquidación das partes proporcionais das pagas extraordinarias, vacacións, etc. que correspondan á os traballadores/as as realizará a empresa saínte. As empresas entregarán cada seis meses á os representantes legais dos traballadores, relación das persoas que compoñen os distintos servizos, zonas ou departamentos da empresa, indicando sempre a antigüidade, tipo de contrato e a súa data de vencemento, e a categoría correspondente. Os incrementos do convenio para os anos de vixencia do mesmo serán os seguintes: O aboamento dos salarios deberá efectuarse antes do día último día hábil do mes. A empresa virá obrigadas, a petición do traballador/a, a conceder un anticipo polo importe do salario mensual devengado. As horas traballadas durante o período comprendido entre as dez da noite e as seis da mañá, salvo que o salario se establecese atendendo a que o traballo sexa nocturna pola súa propia natureza, terá unha retribución específica, denominada plus de nocturnidade, incrementada nun 25 % sobre o salario base. Establecese un plus para os traballos tóxicos, penosos ou perigosos, que substitúe ao anterior sistema de abono, aínda cando concorran dous ou máis supostos que o xenere, na contía de 1,48 euros por cada hora ou fracción superior a 30 minutos e de 0, 74 euros por fraccións inferiores e de 11,15 por día. Percibirase este plus, polo traballos que se realicen en medianas, rotondas, bulevares, bordes varios, sitos en rúas, estradas, autovías, e autoestradas e taludes con máis dun 10% de pendente. Tamén percibirase o plus pola utilización de produtos fitosanitarios, herbicidas, insecticidas, pesticidas e funxicidas. Nas funcións de poda, resubido, recorte, limpeza, terzado, aclarado, pinzado e formación de plantas, arbores e arbusto, no que os pes do traballador/a estean a unha altura do chan superior a un metro terán a consideración de actividade perigosa a efectos deste plus, quedando excluído o transporte, carga e descarga de vehículos. Os demais traballos tóxicos, penosos ou perigosos a efectos deste plus, será o comité de seguridade e saúde ou os delegados de prevención e a empresa quen os determinen. No caso de discrepancia recorrerase á comisión mixta paritaria. Percibirase un plus mensual polo tempo de servizo prestado a partir de: dous, seis, dez, catorce, dezaoito, vinte, vinte e dous, vinte e catro, vinte e seis e vinte e oito anos cuxas cantidades quedan establecidas na táboa de antigüidades adxunta ao presente convenio. Este plus comezará a percibirse a partir do día en que o traballador/a cumpra a súa antigüidade. Establécense catro pagas extraordinarias que se aboarán nos primeiros 20 días dos meses de marzo, xuño, setembro e decembro de cada ano polo importe de salario mensual mais antigüidade. Ao persoal que cese ou ingrese na empresa no transcurso do ano aboaranse as gratificacións, rateando o seu importe en razón ao tempo de servizos, computándose a semana ou os meses completos. Esta mesma norma aplicarase aos traballadores/as eventuais, interinos e contratados por tempo determinado. De común acordo cos traballadores as empresas poderán ratear e aboar o importe das pagas extraordinarias mensualmente. O percibo das pagas será semestral. Durante as situacións de IT derivadas de enfermidade común, hospitalización, enfermidade profesional, risco polo embarazo ou calquera tipo de accidente as empresas completarán as prestacións económicas ata o 100% do salario do convenio, máis a antigüidade dende o día 1º de baixa. As situacións de I. T. non producirán mingua algunha na cantidade á percibir nas pagas extraordinarias. Criarase un fondo de 19.500,00 euros para préstamos reintegrables por un máximo de 1500,00€ traballador/a ano, sendo as condicións para a súa concesión que o seu contrato sexa indefinido ou teñan alúmenos un ano de antigüidade terá que ser devolto nun prazo de dous anos a partir da fecha da concesión. Os préstamos que se concedan a partir da firma do convenio terán os intereses que ser marquen dende a dirección nacional segundo do sistema establecido no grupo Ferrovial. Axuntase modelo de contrato de préstamo que servirá de base para a concesión dos mesmos. A empresa aboará aos traballadores/as premios en contía e polas circunstancias que a continuación se detallan Con fundamento no artigo 26.1 do Estatuto dos Traballadores establecese unha gratificación de carácter salarial por permanencia para aqueles traballadores/as con antigüidade mínima dun ano, que previo acordo coa empresa decidan extinguir voluntariamente a súa relación laboral unha vez cumpridos os 60 anos e ante de cumprir os 65. Esta gratificación permanecerá invariable durante a vixencia do convenio, aboarase por unha soa vez, de acordo coa seguinte táboa. Estarase ao disposto no Real Decreto Lexislativo 8/2015, de 30 de outubro, polo que se aproba o texto refundido da Lei Xeral da Seguridade Social e demais normativa de desenrolo na materia. Estarase ao disposto nos artigos 12.6 do Estatuto dos Traballadores 215.2 da Lei Xeral da Seguridade Social e demais normativa de desenrolo na materia. A empresa cubrirá o posto de traballo segundo necesidades de servizo, non tendo que ser coincidente a xornada efectiva de traballo do que se xubila coa do traballador/a entrante. En todo o relacionado con este tema rexerá ó disposto nos artigos 61 e seguintes do Estatuto dos Traballadores, determinándose que cando un representante legal deba saír da empresa para exercer funcións de representación deberá comunicalo á mesma o día anterior, agás situacións excepcionais que se terán que xustificar posteriormente. Como xustificante será válido o comprobante dos Organismos Oficiais ou da Central Sindical correspondente. Os membros do Comité de Empresa e Delegados de Persoal disporán das seguintes horas sindicais para o exercicio das funcións representativas segundo a seguinte escala: As horas sindicais poderanse acumular en un ou varios membros do comité e criarase unha bolsa de horas. A partires do ano 2006 poderase nomear un Delegado Sindical, que terá os mesmos dereitos que o delegado de persoal, con voz pero sen dereito a voto, terá 15 horas mensuais retribuídas para realizar o seu cometido de representación na Empresa que calquera delegado/a de persoal. Os sindicatos máis representativo poderán formar seccións sindicais, en tódalas empresas de mais de 25 traballadores/as, como se estipula na Lei Orgánica 11/85 do 2 de Agosto de liberdade sindical, con representación no Comité de Empresa. Será obrigatorio colocar un taboleiro de anuncios para a información sindical, que se axustará ó disposto no Estatuto dos Traballadores. Os traballadores/as terán dereito a reunirse en asemblea por un tempo máximo de 10 horas durante o ano debendo comunicar á empresa a súa celebración cunha antelación de 48 horas, agás situacións excepcionais de conflito ou folga, na que bastará con preavisar con 24 horas de antelación. A empresa colaborará cos Sindicatos para as realizacións de cursos de formación para os/as traballadores/as, segundo o Acordo de Formación Continua, sendo as organizacións empresariais e sindicatos os órganos autorizados e con competencias para desenrolar dita labor. Os/as traballadores/as que participen en cursos de Formación Continua teráselle en conta estes a efectos de promoción interna é o acceso as categorías superiores. Prohíbese toda discriminación, por razón de sexo ou idade dos traballadores/as en materia salarial, cando desenvolvan traballos de igual valor e/ou categoría, así como en materia de promoción, ascensos, xornada, etc. A empresa, non poderá contratar a través das empresas temporais (ETT) tanto para substitucións de vacacións, IT, etc. Así como, calquera posto novo de traballo (ampliación de cadro de persoal, postos de nova creación, etc). Os traballadores/as teñen dereito a desenvolver a súa actividade laboral e profesional en lingua galega, como lingua propia de Galicia (artigo 5.1 do Estatuto de Autonomía), e a recibir formación lingüística para mellorar o servizo ao público no seu posto de traballo. No seo da empresa a dirección e os representantes dos traballadores/as fomentarán o uso da lingua galega nas actividades internas e nas súas relacións. As partes asinantes deste convenio, para unha maior estabilidade no emprego, acordan fomentar a contratación indefinida, establecendo como cadro de persoal fixa mínima das empresas do 80% do cadro de persoal total. Todo comportamento ou situación que atente contra o respecto á intimidade e/ou contra a liberdade dos/as traballadores/as, condutas de acoso sexual verbais ou físicos, serán conceptuadas como faltas moi graves, graves ou leves en función da repercusión do feito. Nos supostos en que se leve a cabo servíndose da súa posición xerárquica coa persoa e/ou con persoas con contrato laboral non indefinido, a sanción aplicarase no seu grao máximo. O Comité de Empresa, os/as delegados/as de persoal, sección sindical e a dirección da empresa, velarán polo dereito á intimidade do traballador/a afectado/a, procurando silenciar a súa identidade, cando así sexa preciso. Estarase ao establéceo no Convenio Estatal de Xardinería. As normas contidas no presente convenio regularán as relacións entre a empresas e o seu persoal, comprendidos dentro do ámbito territorial que se expresa no 1° do mesmo. O non previsto no texto do presente convenio, será de aplicación o estatuto dos Traballadores e demais normas complementarias contidas na lexislación laboral vixente. As melloras económicas pactadas no presente Convenio non poderán ser absorbidas nin compensa­das por melloras voluntarias anteriores e futuras. Crearase unha Comisión Paritaria composta por catro membros que serán designados a partes iguais por cada un dos participantes na firma do convenio, tres designaranse pola representación sindical e os outros tres pola empresarial. Unha e outra poderá dotarse de asesores. Os acordos da comisión paritaria adoptaranse por unanimidade e terán a mesma eficacia e rango que a norma que fose interpretada. A Comisión Paritaria reunirase cando fose requirida por algunha das partes a través dunha orde do día, tamén poderá reunirse con carácter extraordinario previa convocatoria dalgunha das partes. Funcións e procedementos da Comisión Paritaria: A Comisión Paritaria terá as seguintes funcións: As partes asinantes do presente texto, empresario e traballadores/as, poñerán en coñecemento da comisión paritaria cantas dúbidas, discrepancias e conflitos colectivos, de carácter xeral, puidesen formularse en relación coa interpretación e aplicación do mesmo. Establécese que cuestións propias da competencia da comisión paritaria e que se promovan ante ela, adoptarán a forma escrita, e o seu contido será suficiente para que se poida examinar e analizar o problema co necesario coñecemento de causa. A comisión, unha vez recibido o escrito-proposta e, no seu caso, completada a información pertinente, disporá dun prazo non superior a quince días naturais para resolver a cuestión formulada ou, se iso non fose posible, emitir o oportuno ditame ou informe, segundo proceda. Transcorrido devandito prazo sen emitirse a resolución nin ditame, quedará aberta a vía administrativa ou xurisdicional competente. As partes asinantes asumen o contido do Acordo Interprofesional Galego sobre procedementos extraxudiciais de solución de conflitos (AGA). Cando se produzan discrepancias para a non aplicación das condicións de traballo referidas no artigo 82.3 do Estatuto dos Traballadores, unha vez que remate o período de consultas cos representantes dos traballadores fixado nese artigo, someterase a discrepancia á Comisión Paritaria do Convenio e no caso de non alcanzar un acordo no seo da mesma, acudirase ós procedementos establecidos no Decreto 101/2015 do 18 de Xuño, (publicado no DOG nº 137, o 22 de xullo de 2015), polo que se crea a Comisión Tripartita Galega para a non aplicación de convenios colectivos e regúlase o seu funcionamento, ou no seu caso, recorrerase ao Acordo Interprofesional Galego sobre Procedementos Extraxudiciais de Solución de Conflitos de Traballo (A. G. A.). As partes asinantes do convenio acordan axuntar como anexo e parte integrante do presente convenio ao acordado na mediación do AGA do día 26 de xullo de 2018 pola plena vixencia do contido do pactado ante o AGA que se transcribe igualmente a continuación: